Vesthimmerlands Kommune uddeler tryghedsalarmer til utrygge ældre kvinder i Løgstør efter weekendens voldtægt af en 78-årig kvinde.

De ældre i Løgstør er utrygge efter nu to uopklarede voldtægter i Løgstør midtby indenfor få måneder. Tryghedsalarmer For at skabe tryghed er Vesthimmerlands Kommune gået i gang med at installere tryghedsalarmer hos ældre kvinder i midtbyen. I første omgang er det ældre kvinder, som bor i stueetagelejligheder som får installeret alarmen. - Det er en grusom og afskyelig handling. VI er nødt til at gøre noget, og derfor får kvinderne nu tryghedsalarm, siger leder af sundhedsforvaltningen i Vesthimmerlands Kommune, Dorthe Jende. Vesthimmerlands Kommune ønsker ikke at oplyse, hvor mange ældre, som får installeret alarmen.